|  |  |
| --- | --- |
| **Zapisnik 38. sjednice Školskog odbora Industrijsko-obrtničke škole Virovitica**  **održane u srijedu 26.travnja 2017. godine u 13.00 sati u školskoj knjižnici**  **Prisutni**: Zoran Dunđer, Željka Matijanić-Puljić,Dubravko Milanović, Sanja Kirin, Inga Rebić-Vampovac  i ravnatelj škole Vladimir Reider  **Odsutne :** Klaudija Presečan i Hermina Tkalec - opravdano odsutne.  Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost većine članova Školskog odbora i mogu se donositi pravovaljane odluke.  Zamolio je prisutne da iznesu primjedbe na zapisnik 37. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 37. sjednice Školskog odbora.  Predložio je dnevni red :   1. Otvaranje prijava i utvrđivanje liste kandidata za izbor i imenovanje ravnatelja škole 2. Razno   Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.  Otvorio je raspravu po točkama utvrđenog dnevnog reda.  Ad1 )  Školski odbor Industrijsko-obrtničke škole Virovitica na svojoj sjednici održanoj 31.ožujka 2017. godine donio je Odluku o raspisivanju natječaja za izbor i imenovanje ravnatelja/ice Industrijsko-obrtničke škole Virovitica.  Natječaj za izbor i imenovanje ravnatelja/ice objavljen je u dnevnom listu “Večernji list”, Internet stranicama Hrvatskog zavoda za zapošljavanje, Područna služba Virovitica i Internet stranicama Industrijsko-obrtničke škole Virovitica, 6. travnja 2017. godine s rokom primanja prijava od osam (8) dana. Na natječaj je pristigla jedna prijava.  Nakon otvaranja i razmatranja prijave kandidata na natječaj za ravnatelja/icu Industrijsko-obrtničke škole Virovitica, Školski odbor, utvrdio je da su uvjeti natječaja ispunjani, da su dostavljeni svi dokazi o ispunjavanju uvjeta iz natječaja i da je prijava na natječaj dostavljena u propisanom roku. Školski odbor donosi  **L I S T U K A N D I D A T A**  **za izbor kandidata za ravnatelja/icu Industrijsko-obrtničke škole Virovitica**  **I.**  Utvrđuje se kako listu kandidata za izbor za ravnatelja/icu Industrijsko-obrtničke škole Virovitica čine, abecednim redom, sljedeći kandidati:   1. **Reider Vladimir**   **II.**  Ova Lista kandidata uputit će se Skupu radnika, Nastavničkom vijeću i Vijeću roditelja Industrijsko-obrtničke škole Virovitica.  Kolegijalna tijela iz prethodnog stavka odnosno izborna povjerenstva svakog od pojedinog tijela temeljem ove Liste kandidata dužne su pristupiti provedbi izbora odnosno tajnog glasovanja na svojim sjednicama.  **III.**  Ova Lista kandidata objavit će se na oglasnoj ploči Industrijsko-obrtničke škole Virovitica.    Članovi Školskog odbora su glasovali jednoglasno.  PredsjedniK je utvrdiO da je Školski odbor jednoglasno donio odluku o raspisivanju natječaja za izbor ravnatelja. |  |
|  |  |
| Ad2 )  Predsjednik Školskog odbora je utvrdio da članovi nemaju nikakvih pitanja, te zaključuje sjednicu Školskog odbora u 13.30 sati.    Zapisničar: Predsjednik Školskog odbora:  Milica Koletić, dipl. ing. Dubravko Milanović, dipl. ing  Klasa:003-06/17-01/4  Ur. broj:2189-35-01-17-2  Virovitica 26 .4. 2017. godine |  |